
Definitio  et  decursus  herpetis. 


\  ,  \  "  . 

§»  1.  Herpes  (ab  eprcscv  serpere)  formica 
Arabum,  serpigo,  sacer  ignis  1),  lichen,  zona; 
germanis:  bie  f  bcc  «Sttftfnd),  3ttt£rnuifll£ f 

©cfyrotnfcen,  quaelibet  audit  eruptio  cutanea  afe- 
brilis,  quae  mox  longo,  mox  brevi  tempore  du¬ 
rans,  vesiculis  majoribus  minoribusve  ,  rubes¬ 
centibus,  aggregatis,  fluido  lymphatico  vel  sero¬ 
so  repletis,  sensum  pruritus  provocantibus  in 
conspectum  venit,  quibus  suapte,  vel  scalpendo 
disruptis ,  vel  squamulae  farinosae ,  aut  furfura- 
ceae ,  vel  crustae,  aut  exulcerationes  nascuntur. 

§.  2.  Herpes,  quamvis  partes  quasdam  prae- 
diligat,  hisce  pertinacius  inhaereat,  in  omni  cu¬ 
tis  superfleie  efflorescere  potest,  vel  fixus  manet* 
et  ad  exiguam  plagam  solum  extenditur,  adja¬ 
centibus  partibus  parcens,  vel  ultro  semper  ser¬ 
pit,  omnemque  cutem  adgreditur ,  vel  postquam 
in  una  parte  exsiccabatur,  migrando  in  vicinita¬ 
te  ,  vel  in  plagis  longe  dissitis  denuo  efflorescit. 

3*  Herpes  vel  absque  omni  prodromo  et 
repente  adparet ,  excepto  sensu  ardoris  et  pruri¬ 
tus  in  cute  profundius  rubra,  vel  per  plures  dies 
imo  hebdomades  singularis  delassatio  et  dedola» 


l)  Celsus  lib,  V.  Cap.  XXVIh 

tio  ,  anorexia,  vehemens  cutis  ardor  et  pruritus 
et  dolor  antecedunt  .  et  facile  praecipue  in  indi¬ 
viduis  tenerioribus  et  sensilioribus  turbae  febri¬ 
les  adsociantur.  Sensim  maculae  rubrae,  vel  ru¬ 
bro  flavae  in  obtutum  veniunt,  vel  dispersae", 
vel  confertae  ad  minorem  ambitum  restrictae,  vel 
longe  lateque  distributae,  margine  inflammato  et 
elevato  imbutae,  quae  primo  ad  apicem,  serius 
ex  integro  cum  humore  seroso  fluido  pellucido 
replentur.  Fluidum  hoe  circa  tertiam  quartamve 
diem  fit  lymphaticum,  lactescens  et  spissius,  et 
vesiculae  ipsae  magnitudine  increscunt.  Conti¬ 
nuus  in  cute  et  molestissimus  pruritus  aegrum 
ad  scalpendum  invitat,  hoc,  vel  suapte  vesiculae 
sensim  rumpuntur,  et  fluidum  suum  effundunt, 
quod  pro  diversa  herpetis  indole  ,  vel  acre  et 
odoris  foetidi,  oleum  empyreumaticum,  lotium, 
aut  corium  adustum  redolentis,  vel  mitius  odo¬ 
ris  expers  est.  Pro  diversa  hac  fluidi  qualitate 
partes  vicinae  cutaneae  et  profundior  textus  cel¬ 
lularis  magis  minusve  irritantur,  inflammantur, 
et  ad  herpetem  producendum  disponuntur.  Si 
fluidum  serosum  et  mitius  fuit,  vesicula  rupta 
exsiccatur,  quin  partes  vicinae  irritentur,  et  cor¬ 
rodantur,  et  in  defurfurationem  abit;  lactescens 
fluidum  pronum  est  in  producendas  squammas 
vel  crustas  ;  acre  et  foetidum  facile  exulceratio¬ 
nes  et  herpetem  phagadaenicum  gignit.  Herpes 
attamen  sive  in  defurfurationem,  sive  in  squamas 
vel  crustas  abiit,  nequaquam  cyclum  suum  ab¬ 
solvit,  denuo  enim  sub  crustis,  vel  squamis,  vel 
furfure  in  cute  pruriente,  quidquam  tumida  no- 

vae  generantur  vesiculae,  quae  eadem  ratione 
decurrentes  novasque  eruptiones  sistentes  herpe¬ 
tem  adeo  pertinacem  chronicumque  efficiunt. 

§.  4.  Decursus  nec  non  symtomata  herpetem 
concomitantia  diversissima  sunt.  Vix  praeter  tur¬ 
bas  febriles  exiguas  in  stadio  prodromorum  vel 
sub  eruptione  febris  revera  observatur,  quamvis 
serius  ex  nimia  cutis  irritatione,  et  si  herpes 
majores  occupaverit  plagas  ex  impedita  transpi- 
ratione  et  sensim  contingente  omnium  humorum 
corruptione  facile  adsocietur.  Decursus  chroni¬ 
cus  et  longaevus  per  annos ,  imo  per  integram 
extenditur  vitam  cum  remissionibus  vel  intermis¬ 
sionibus  verno  tempore  ,  et  exasperatione  sub 
aestate  et  autumno.  Nulli  herpes  parcit  parti  , 
faciem  ipsam  adgreditur  sub  forma  herpetis  la¬ 
bialis  vel  mentagrae  vel  crustae  lacteae  et  serpi¬ 
ginosae,  rarior  attamen  observatur  in  articula¬ 
tionibus  et  in  interstitiis  digitorum,  Saepius  ad¬ 
modum  fugax  est,  in  una  parte  disparet,  et  ad 
aliam  migrat.  Lento  plerumque  passu  solum  ad 
partes  vicinas  propagatur,  nonnumquam  citissi¬ 
me  omnem  cutis  superficiem  adficit,  et  vocatur 
herpes  properans  *)  ,  insignis  est,  haec  herpetis 
species  horribili  aegri  adspectu,  omnis  cutis  abit 
in  callosam  degenerationem,  vel  tenera  velut 
combusta  adparet.  Crines  decolorantur  et  deci¬ 
dunt,  unques  decedunt,  et  tanta  in  cute  fluidi 
lymphatici  foetidi  excernitur  quantitas,  ut  aegri 
vestimenta  cuncta  inde  irrorentur.  Pruritus  et 


1)  Vide  Richter  loc.  cit.  pag.  162. 

ardor  cutis  tantopere  nonnumquam  exasperantur, 
praesertim  nocturno  tempore,  et  instante  tempe¬ 
statis  vicissitudine,  ut  insomnium,  summa  in¬ 
quietudo,  anxietas  ,  continuus  in  scalpendum  ni¬ 
sus,  et  hac  ratione  laesiones  cutis  contingant. 
Saepius  quoque  in  sequelam  continui  in  cute  pru¬ 
ritus  in  herpeticis  observatur  major  in  functio¬ 
nes  sexuales  propensio. 

Si  herpes  minoris  extensionis,  vel  originis 
nondum  organismo  profundius  irradicatae  est , 
saepius  per  longius  temporis  spatium  durare  pot¬ 
est,  quin  manifestas  turbas  in  reliquis  partibus 
systematis  reproductivi  producat.  E  contra  vero 
multifarias  sequelas  tristissimas,  ut  solenne  impe¬ 
tiginibus  est ,  secum  fert.  Tales  sunt,  facies  pal¬ 
lida  3  livida  et  lurida,  collapsa  vel  tumidula  et  in¬ 
flata ,  virium  prostratio,  dedolatio  artuum,  dige¬ 
stionis  languor,  qmaciatio  corporis,  status  pitui¬ 
tosus  tubi  alimentaris  chronicus,  apud  infantes 
infarctus  glandularum  meseraicarum ,  in  adultis 
physconiae  viscerum  abdominalium,  febris  hectica, 
atrophia  et  hydrops.  Saepius  in  chronico  herpe¬ 
tis  decursu  membranae  internae  cum  epidermide 
confluentes,  mucosae  nempe  adliciuntur,  simiiis- 
que  in  illis  ut  in  cute  contingit  efflorescentia.  Fa¬ 
cile  herpes  ad  vaginam  serpit,  ibique  exulceratio¬ 
nes  ,  fluoremque  album  sistit,  facile  membranam 
Schneiderianam  et  mucosam  laryngis  devastat,  et 
tunc  ortui  phthysis  laryngeae  favet.  Huc  spectat 
praecipue  angina  herpetica,  quae  in  infantibus  et 
foeminis  herpete  laborantibus  vel  herpete  olini 
exantlato ,  contaminatis  symtomatibus  febrilibus  , 

et  deglutitionis  molestia  stipatur  et  sub  forma 
pustularum  confertarum  adparet,  quae  a  tonsillis 
per  omne  cavum  oris,  et  ad  labia  usque  propa¬ 
gantur,  6.  —  7.  die  rumpuntur,  et  in  ore  in  ul¬ 
cuscula  abeunt,  in  labiis  vero  decrustantur. 

Divisio  herpetis, 

§♦  5.  Variae  dantur  pro  formae  externae  ,  et 
pro  decursus  nec  non  s^mtomatum  et  causarum 
excitantium  diversitate,  herpetis  divisiones  re¬ 
spectu  diagnostico  et  therapeutico  momentosae* 
Respectu  formae  efflorescentis  herpetis  ,  vel 
est  circinatus  (bte  ^ttngflecbfe)  ,  si  vesiculae  com¬ 
plures  orbiculares  cum  margine  rubescente  et  ele¬ 
vato  adparent,  vel  herpes  iris ,  si  herpes  prorum¬ 
pens  maculas  parvas  rotundas  offert,  quarum 
quaelibet,  annulis  concentricis  cincta  et  in  centro 
cujuslibet  annuii  vesicula  flavescente  imbuta  est. 
Annuli  diversum  prae  se  ferunt  colorem,  primus 
fuscum,  alter  flavum,  tertius  profunde  rubrum, 
quartus  laete  rutilantem  rosaceum.  Notandum  in 
hac  herpetis  specie  praecipue  est,  quod  centro 
per  longum  tempus  jam  sanato  in  annulis  periphe¬ 
ricis  processus  morbosus  pertinacissimus  haereat* 
§.  6.  Respectu  originis  vel  est  haereditarius9 
vel  congenitus  vel  adquisitus. 

Respectu  sedis  dividitur  in  ex  *  et  internum . 
Externus  cutem  occupat,  et  pro  diversa  corporis 
parte  diversa  obtinuit  nomina,  v.  g.  herpes  fron¬ 
talis  ,  labialis,  mentalis,  sive  Mentagra ,  collaris, 
praeputialis  ,  periscelis  ,  (ab  periscelidibus  angu¬ 
stis),  ophthalmicus  etc*  Internus,  ubi  herpes  in 

ulteriori  decursu  vel  propria  indole  maligna  a 
cute  serpens,  vel  transplantatus  internas  occupat 
membranas  praecique  vaginae  ,  intestinorum  et 
cavi  oris. 

§.  7.  Respectu  causae  dividitur  in  idiopa¬ 
thicum  y  ubi  immediate  in  cute  stimulo  quodam 
contaminata  atque  irritata  efflorescit,  v.  g,  ex  si¬ 
napismis,  et  vesicantibus,  herpes  collaris  et  pe¬ 
riscelis;  in  sympathicum,  ubi  ex  causa  interna 
ad  cutem  reflexa  oritur,  v.  g.  ex  latente  quadam 
discrasia  humorum,  ex  diathesi  quadam  morbo¬ 
sa,  ex  vitio  se  -  et  excretionum,  suppressisque 
variis  profluviis,  et  in  symtomaticam ,  ubi  pro¬ 
prie  morbum  non  sistit,  sed  alios  morbos  ut 
symtoma  comitatur,  e.  gt  syphilidem.  Sympathi¬ 
cus  quoque  complicatus  vocatur.  Huic  divisioni 
jure  adhuc  additur  distinctio  herpetis  in  meta¬ 
staticum  et  criticum ,  cujus  valor  vi  verbi  patet. 

§.  8»  Respectu  durationis  in  tempore  in 
acutum  et  chronicum ,  recentem  et  invetera¬ 
tum,  in  spatio  vero  in  fixum ,  ubj  constanter 
unam  occupat  sedem,  in  vagum  seu  migrato- 
rium ,  qui  hinc  mox  illinc  pergens  efflorescit, 
et  in  periodicum  ,  qui  sub  certis  solum  circum¬ 
stantiis  in  conspectum  venit ,  sic  observatur  in 
multis  herpes  periodicus  tempore  aequinoctiali , 
vernali  et  autumnali,  in  graviditate,  alias  disparet 
sub  menstruationis  et  catameniorum  vel  haemor- 
rhoidum  fluxu  ,  vel  superveniente  morbo  quodam 
febrili.  Subdividitur  praeterea  quoad  spatium  in 
solitarium  seu  rarum  ,  ubi  singulae  hinc  inde 
dispersae  vesiculae  effloruerunt,  in  aggregatum 


seu  confertum ,  ubi  catervatim  complures  vesi¬ 
culae  confluunt,  majoremque  plagam  occupant,  et 
in  universalem  seu  diffusum  ,  si  tractu  temporis 
ulterius  proserpendo  magis  magisque  expanditur, 
vel  diathesi  propria,  praesente  herpetica  integram 
fere  cutis  superficiem  defoedat,  atque  obsidet. 

Plures  adhuc  subdivisionem  herpetis  in  en¬ 
demicum  ,  epidemicum ,  contagiosum ,  et  non 
contagiosum  faciunt.  Endemice  in  regionibus 
calidis  simulque  humidis  grassatur  5  in  insula 
Java  J),  Aleppi 1  2) ,  Cajennae  3 4 5) ,  in  regionibus 
paludosis  in  littoribus  maris  4)  vel  ubi  nimius  pis¬ 
cium  et  ostrearum  diversarum  fit  abusus  5).  Epi¬ 
demicum  herpetem  observavit  Richard  6 7).  Num 
herpes  contagiosus  sit,  num  ab  omni  contagionis 
suspicio  liber,  nondum  inter  medicos  decisum  est, 
negari  attamen  nequit,  ipsum  ad  homines  dispo¬ 
sitos  facile  per  contactum  transplantari  posse, 
teste  experientiae  7). 

§.  9.  Praecipuam  medici  attentionem  meretur 
divisio  herpetis  respectu  prognostico  et  therapeu¬ 
tico  momentosissima  juxta  formae  diversitatem. 


1)  Bontius  de  med.  indica  lib.  I.  20.  obs.  i7. 

2)  iKtfetquijt,  9?eife  nacfy  ^alaftina.  II.  @.  8. 

3)  2lf>f>anMungen  son  ten  cfyron.  ^ran^etten  auf  ber  3«fef  Gfapejme, 
a.  b.  ftranj.  23b.  II.  ®.  35 

4)  23fum,  $erfucfy  etner  Sefcbretbung  her  tn  9?epaf  ^errfcfyenbett 
tfranf^eiten.  9D?arburg  1790,  ©.  146. 

5)  3;rampcf,  25eobacf)tung  unb  (frfabrung.  Lemgo  1789.  23b.  II. 

6)  *poupart$  3ufci^en  loc.  cit.  12.  i5. 

7)  ©prenget,  £anbbucb  ber  ‘JJatfjotogie.  II.  p.  493* 

Tode  collect.  Havan.  Vol.  I.  obs.  l3.  p.  96* 

Acta  nat.  cur.  Vol.  III.  obs.  4. 

A  medicis  clarissimis  aevi  hodierni  recepta  est  her¬ 
petis  divisio  in  5  formas  ab  Alibert  *)  statuta. 

I*  Herpes  farinosus ,  furfuraceus  ,  simplex , 
siccus,  benignus,  lichen  siccus,  t)ie  tnefdi^e,  fkpen* 
orttge  Jfed&te,  ^autflepe,  .Slepengrinb,  ftoeftne  £aut* 
/  offert  nodulos  minimos,  rubros,  qui  sen¬ 
sim  cum  sensu  pruritus  valido,  in  vesiculas  oculo 
armato  solum  conspicuas  abeunt.  Cutis  scabra 
rutilansque ,  quin  nonnunquam  fluidum  quoddam 
in  obtutum  veniat,  obtegitur  pulvere  quasi  fari¬ 
noso  coloris  grisei  albescentis  cum  tenuibus  rimis. 
Pulvere  hoc  sensim  decedente  in  cute  rubicunda 
aliquantulum  madida  denuo  farinae  similis  adpa- 
ret,  et  exsudatio  cum  exsiccatione  continuo  alter¬ 
nat.  Ob  minimam  seri  quantitatem  vocatur  her¬ 
pes  siccus ,  et  cum  haud  symtomatibus  periculo¬ 
sis  stipetur,  benignus .  Observabatur  attamen  pe¬ 
riculosissimus  quoque 1  2).  Praediligit  partes  quas¬ 
dam  praesertim  articulationes  cubiti  et  genu,  fa¬ 
ciem,  labia,  regionem  aurium.  Fugax  admodum 
est,  pruritus,  quem  in  cute  producit,  non  admo¬ 
dum  dolorificus  et  vehemens,  sed  potius  molestus 
et  ingratissimus  est.  Occurrit  praecipue  in  Indivi¬ 
duis  temperamento  phlegmatico,  capillis  flavis,  cute 
laxa,  tenera,  molli  instructis, 

II.  Herpes  miliaris,  pustulosus,  phlyctaenoi- 
des,  formica  miliaris,  bte  ^nefeMBIaftnffecbfe,  pro¬ 
dromos  plerumque  offert  ante  eruptionem  ,  ut 

1)  Precis  theoretique  et  pratique  sur  les  maladies  de  la  peau. 
Paris  1810.  p.  34* 

2)  Hopfner,  Dissert.  sistens  herp,  furf.  univ.  malig.  Bero- 
iini  i8l5. 


pruritum  validum  et  ruborem  cutis ,  delassatio- 
nem,  capitis  dolorem,  statum  gastricum  sive  pi¬ 
tuitosum  comitem  et  turbas  tebriles  praesertim 
vespertino  et  nocturno  tempore.  Eruptione  facta 
adparent  vesiculae  minimae  ad  magnitudinem 
grani,  milii,  aggregatae,  pellucidae,  halone  rubro 
inflammato  cinctae,  coloris  flavescentis,  viridis  vel 
fusci.  Vesiculae  ruptae  effundunt  fluidum  visci- 
dum,  glutinosum,  valde  foetidum,  et  exsiccantur 
in  squamas  exiguas  coloris  profunde  tincti,  pru¬ 
ritu,  quem  efficit  vehementi,  aeger  summopere 
exagitatur,  praecipue  vespertino  tempore  aeger 
insomnio  laborat,  et  facile  functiones  variae  re- 
productionis  pessumdantur,  et  infarctus  organorum 
abdominalium,  oedema  pedum,  in  foeminis  fluor 
albus,  vel  amenorrhoea,  imo  et  febris  lenta  pitui¬ 
tosa  adsociantur.  Vocatur  dein  passio  haec  sig¬ 
nis  talibus  gravissimis  stipata,  tabes  herpetica  (bte 
gle$fenfurf)t),  quae  praecipue  infantes  et  sexum  sequi- 
orem  adgreditur,  praesertim  in  annis  climacteri¬ 
cis  ,  et  per  menses  ,  imo  annos  excurrit.  Saepis¬ 
sime  haec  herpetis  forma  in  mento  adparet  (Men¬ 
tagra),  vel  in  antibrachio  et  crure,  in  perinaeo. 
Praecipuam  attentionem  meretur  vero  herpes  prae- 
putialis ♦  Noduli  minimi  in  praeputio  confluunt, 
et  ulcuscula  formant  cum  fundo  lardaceo,  margine 
calloso  ,  eroso  et  profunde  rubro ,  adeo  ut  simi¬ 
lia  sint  ulceribus  syphiliticis.  Differunt  attamen, 
quod  circa  14.  diem  suapte  in  crustas  exsiccantur. 
Nonnumquam  vesiculae  hujus  formae  herpeticae 
tantam  attingi^nt  magnitudinem,  ut  bullas  similes, 
ut  in  pemphigo  forment,  et  fluidum  odoris  empy- 


I 


16 

reumatici  soleas  combustas  redolentis  magna 
quantitate  effundant.  Herpes  miliaris  chronicus 
plerumque  est,  et  facile  sequelas  antea  enumera¬ 
tas,  tristes  producit,  saepius  quoque  periodicus 
observatur.  Eczema  Willani  ad  hanc  speciem  spec¬ 
tat ,  occurrit  in  infantibus  scrophulosis ,  laxis  et 
immundis,  praecipue  vero  foeminas  in  annis  cli¬ 
mactericis,  et  hystericas  adgreditur.  — 

III.  Herpes  crustaceus  (impetigo  Willani)  bte 
SSorfenffedjfe  in  conspectum  venit  parvis  inflamma- 
tisque  pustulis,  quae  vel  aggregatae  vel  solitariae 
sensim  confluunt,  halone  rubescente  cinctae  (her¬ 
pes  crustaceus  figuratus,  bte  ^eformfe  Q$orfenfted&fe) 
vel  solitariae  manent,  (herpes  crustaceus,  spar¬ 
sus  jerffreut  ffe^enbe  Vdovtenfiefyte).  In  omnibus  cor¬ 
poris  partibus  excepta  parte  capitis  capillata  efflo¬ 
rescit,  in  facie  similis  est  crustae  lacteae  et  ser¬ 
piginosae.  Pustulae  ipsae  effuso  fluido  abeunt  in  cru¬ 
stas  fuscas,  splendentes,  albas,  citrinas ,  vel  ni¬ 
gro  viridescentes,  quae  saepe  adeo  crassae  suntj 
ut  cutis  cortice  arboris  involuta  esse  videatur  (her¬ 
pes  crustaceus,  scabidus,  bttffd&orftge  23prfenffed)fe) 
et  si  extremitates  occupat,  hae  admodum  tumidae 
et  oedematosae  visuntur.  Semper  vehementi  pru¬ 
ritu ,  erythemate,  similique  ac  in  erysipelate  do¬ 
lore  herpes  hic  incedit,  exasperantur  haec  symtoma- 
ta  crustis  sensim  decedentibus.  Nonnunquam  haec 
forma  cum  inflammatoriis  symiomatibus  adparet, 
cum  febri  valida,  magno  cutis  ardore,  et  rubore 
totius  cutis  profundo,  et  supra  cutem  inflamma¬ 
tam  elevantur  pustulae  hinc  inde  dispersae,  vocatur 
dein  herpes  crustaceus  erysipelatodes,  bte  rofenar^ 

tige  S3orfenflec&fe.  Etiam  in  crustis  ipsis  quaedam 
observatur  diversitas  ,  vel  est  herpes  siccus ,  si 
fluidum  solum  delapsis  crustis  transsudat,  vel  hu - 
midus  seu  madidus ,  si  inter  crustas  rimae  ori¬ 
untur  e  quibus  fluidum  acre  propululat.  Cum  cru¬ 
stae  nonnumquam  firmiter  cuti  adhaereant,  et  ex- 
cretio  fluidi  intercipiatur,  facile  sub  crustis  exui» 
cerationes  contingunt.  Decursus  hujus  herpetis 
plerumque  chronicus  est,  praediligit  infantes  ca¬ 
checticos  ,  scrophulosos  ,  parentibus  arthriticis, 
syphiliticis  editos,  nec  non  adultos  dyscrasiis  va¬ 
riis  contaminatos,  cum  cute  laxa,  tenera,  saepius 
excipit  refrigerium  cutis ,  saepius  criticus  est  in 
febribus  biliosis,  intermittentibus,  et  inflamma¬ 
tionibus  organorum  abdominalium,  symtomatice 
quandoque  adsociatur  praesentibus  digestionis 
anomaliis.  — 

IV.  Herpes  squammosus  (Psoriasis  Willani) 
bie  ©cf)uppen5$att£erffecfjfe  manifestatur  inflammatis 
rubris  irregularibus  supra  cutem  parum  elevatis 
maculis,  quae  serum  effundunt,  in  squammulas 
glabras,  tenues,  semipellucidas ,  vel  in  scabras  et 
sulcatas,  exsiccant.  Herpes  hicce  vel  topicus  est,  ad 
plagas  quasdam  restrictus,  praesertim  ad  faciem, 
mammas,  ad  perinaeum  et  genitalia;  vel  univer¬ 
salis,  qui  sensim  omnem  cutis  superficiem  obtegit, 
et  sulcos  profundiores  format,  e  quibus  lympha 
continuo  exsudans  in  squammas  flavescentes,  cras- 
sasque  exsiccatur  ,  quae  in  centro  arctius  cuti 
junctae  ,  sensim  a  peripheria  versus  centrum  a 
strato  inferiori  solvuntur,  et  foveolam  velut  ab 
variolis,  successu  temporis  attamen  disparentem 

formant.  Hic  herpes  praecipue  membranas  mu¬ 
cosas  oris,  intestini  recti,  vaginae  adgreditur.  Si 
ad  altius  fastigium  increscit,  magnam  cum  lepra 
monstrat  analogiam,  et  propterea  Psora  leprosa 
audit.  Ob  continuum  hujus  herpetis  nisum  partes 
adjacentes  vastandi,  vocatur  etiam  Lichen  ferox, 
seu  herpes  vivus.  Propria  ejus  species  est  herpes 
squammosus  centrifugus,  qui  volam  manus ,  et 
herpes  squammosus  opbtalmicus,  qui  palpebras 
occupat.  Facile  huic  herpeti  adsociantur  symto- 
mata  periculosa,  oedema  pedum,  ascites,  hydro- 
thorax,  anasarca. 

Pro  formae  diversitate  subdividitur  in : 

a.  Psoriasirn  guttatam  bie  tropfenarttge 

penffed&fe  f  quae  minimas  duarum  vel  trium  li¬ 
nearum  magnitudinem  non  excedentes  macu¬ 
las  offert,  et  frequentissime  praecipue  tem¬ 
pore  verno  in  infantibus  nec  non  in  adultis 
labia,  dorsum ,  praeputium,  scrotum  et  ex¬ 
tremitates  accupat. 

h .  Psoriasis  diffusa,  hie  auSge&mfefe  ©djups 
pcttffcd&te  ,  efflorescit  maculis  irregularibus, 
scabris,  rubris,  striatis  et  sulcatis.  Fami¬ 
liaris  est  in  lotricihus ,  piscatoribus,  sarto¬ 
ribus,  fodinatoribus,  occupatque  manus,  hinc 
quoque  palmaris  audit. 

c.  Psoriasis  gyrata  tigriformis  ,  variegata , 

^ieroafyp^en  -  ttegerformige  ,  panafd&irfe  gfedjfe, 

insignis  est  mira  saepius  macularum  forma , 
v.  g.  anguiformi,  annulata ,  orbiculari,  con¬ 
centrica  etc. 

Psoriasis  inveterata 2 

f le$£e,  eo  tantum  eminet  ,  quod  squammae, 
si  herpes  diu  duravit,  adeo  crassae  evadant, 
ut  corio  vel  cortice  arboris  involutae  videan¬ 
tur  partes  ,  motusque  impediatur,  vel  peni¬ 
tus  tollatur. 

De  omnibus  hisce  formis  ingenere  vfilet, 
quod  vel  siccae  vel  humidae  esse  possint.  Herpes 
h umidus  ob  majorem  cutis  pruritum  et  tensionem, 
nec  non,  quod  fluido  partes  adjacentes  irrorentur 
semper  periculosior  est. 

V.  Herpes  vorans ,  depascens,  exedens,  ro¬ 
dens,  malignus,  phagadaenicus,  formica  corrosiva, 
ulcus  herpeticum,  Noma  ,  ignis  sacer,  herpes 
esthiomenus.  2)te  bolarttge  freffenbe  JJlec fyte, 

$ef$tt?ur.  Sub  summo  ardore,  inflammatione,  sae¬ 
vissimo  saepe  cutis  pruritu,  et  symtomatibus  fe¬ 
brilibus  pustula  a  magnitudine  pisi  ad  illam  nu¬ 
cis  avellanae  efflorescit,  quae  brevi  tempore  rum¬ 
pens  effundit  materiam  ichorosam  corrodentem, 
causticam,  foetidam,  saepiusque  cruentam,  quae 
partes  adjacentes  protenus  destruit,  plaga  ipsa  in 
ulcus  abit,  quod  sub  doloribus  aegrum  valde  ex¬ 
cruciantibus  extenditur  insimulque  profundius  ser¬ 
pit.  Crustae  quidem  in  ulcere  formantur,  sed  lu¬ 
ridae,  viscidae  moxque  decedentes,  ulcus  fit  de¬ 
color,  sanies  secernitur  admodum  foetida,  ulcus 
tandem  sanguinem  plorat  vel  gangraenosum, 
vel  putridum  fit.  Passio  universalis  mox  ab  ortu 
hujus  herpetis  praesens  continuo  increscit.  Dolo¬ 
ribus  vehementibus  somnus  turbatur  ,  digestio 
pessumdatur,  colliquativa  diarrhoea  adsociantur, 
organa  abdominalia  praecipue  hepar  intumescunt, 

2  * 

cachexia  universalis  habitu  externo  patefit,  febris¬ 
que  lenta  ,  hectica  cum  symtomatibus  consumtio- 
nis  ,  oedemate  pedum  et  hydrogeness  universali 
scenam  claudit.  In  gradu  majori  dolores  lancinan¬ 
tes ,  cunctaque  alia  carcinomatis  praesto  sunt  in¬ 
dicia  ,  adeo  ut  vix  inter  hos  duos  morbos  atrocis- 
simos  in  ulteriori  decursu  differentia  observetur. 

Faciem  praesertim  occupat  et  quidem  labium 
superius,  vel  alas  nasi,  et  sensim  omnem  faciem 
devastat  ,  ulteriusque  semper  serpit  ,  ad  omne 
corpus  transplantatur ,  internam  insimul  corporis 
superficiem  adgreditur,  per  aures  et  os  ad  oeso¬ 
phagum  ,  tracheam  et  pulmones  descendit ,  per 
urethram  et  vaginam  ad  vesicam,  vias  uriniferas 
ct  uterum  deportatur,  ubique  vestigia  destructio¬ 
nis  relinquens.  Vasa  lymphatica  et  glandulae  ichore 
replentur,  ossa  ipsa  carie  vastantur.  Complica¬ 
tio  hujus  herpetis  cum  scorbuto ,  syphilide,  sero- 
phulis  praecipuam  malignitatem  et  eventum  cito 
tristissimum  secum  fert.  Nulli  aetati,  generique 
parcit,  praecipue  tamen  in  scrophulosis  occurrit. 

Decursus  varius  est,  nonnumquam  symtomata 
varia  adsociata  vitam  paucis  hebdomatibus  destruit 
alias  per  annos  quoque  aeger  sibi  et  omnibus  re¬ 
liquis  onus  et  horribilis  adspectus  vitam  agit  tri- 
stissimam* 

§.  10.  Ex  his,  quo  modo  exposita  fuere  sym¬ 
tomatibus  facile  differentia  herpetis  a  compluribus 
morbis,  quoad  formam,  decursum  et  indolem  si¬ 
milibus  patet.  Herpes  farinosus  similis  est  Ery¬ 
sipelati,  guttae  rosaceae  et  pityriasi.  Erythema 
autem  et  gutta  rosacea  neque  prurit,  neque  dolet. 

neque  serpit,  atque  rarissime  ad  mentum,  quod 
herpes  praediligit  transplantatur.  Pityriasis  vero 
semper  sistit  morbum  cutis  idiopathicum,  nullae 
vesiculae  fiunt  conspicuae,  et  squammulae  cito 
pulveris  farinosi  instar  absterguntur.  Herpes  mi¬ 
liaris  similis  est  exanthemati  miliari,  zosteri,  hy- 
droae,  exanthemati  miliari,  mercuriali,  psorae, 
psydraciae ,  ulceribusque  syphiliticis.  Differt  vero 
herpes  a  miliaribus,  defectu  febris  essentialis,  et 
decursu  magis  chronico,  ab  zostere,  quod  hic 
determinate  et  distincte  solum  certae  plagae  a  sca¬ 
pulis  ad  regionem  hypochondriacam  inhaereat, 
nullamque  ulterius  serpendi  propensionem  osten¬ 
dat.  Ab  hydroa,  quod  haec  symtoma  sit  morbo¬ 
rum  febrilium,  praecipue  febris  intermittentis, 

—  *  , 

quod  admodum  fugax  sit,  et  crusta  delapsa  denuo 
non  resuscitetur,  et  ab  hydroa  sudorifera,  quod 
haec  cito  dispareat,  herpes  vero  chronicus  sit.  Ab 
exanthemate  miliformi ,  mercuriali,  quia  hoc  ci¬ 
tius  dedecurrit,  symtomatibus  catarrhalibus  stipa¬ 
tur,  et  causa  morbi  praegressa,  nimirum  abusus 
mercurii  cognita  est  Scabies,  quamvis  herpeti 
admodum  similis  sit,  eo  tamen  differt,  quod  ab 
initio  singulae  et  dispersae  pustulae  adpareant, 
praecipue  in  articulationibus  digitorum  et  mem¬ 
brorum,  porro  quod  psora  rarissime  faciem  oc¬ 
cupet,  et  praeterea  proprio  pruritu,  qui  praeser¬ 
tim  nocturno  tempore  calore  lecti  exasperatur , 
de  die  et  influente  frigore  minuitur,  a  psydracia, 
haec  enim  causis  externis  originem  debet,  num- 
quam  ulterius  serpit,  nullum  vel  saltem  exiguum 
cutis  pruritum  et  ardorem  provocat,  et  facile  justo 


22 

tractamine  sanatur.  Herpes  praeputialis  autem 
differt  ab  ulceribus  syphiliticis,  haec  enim  prae¬ 
gressus  est  coitus  impurus  ,  herpes  sua  sponte 
emergit,  in  ulcere  herpetico  adparent  squam mu¬ 
lae,  quae  sensim  disparent,  et  plagam  sanam  re- 
linguunt,  ulcera  syphilitica  continuo  ulterius  ser¬ 
punt,  suapte  numquam  ,  herpes  vero  suaple  sa- 
nari  potest»  Num  differentia  revera  inter  ulcera 
leprosa  vel  cancrosa,  et  herpetem  exedentem  et 
exulceratum  existat  nondum  definitum  est  ,  in 
utroque  casu  summa  humorum  et  solidorum  ca¬ 
chexia  subsum  i  debet,  et  in  utroque  casu  eadem 
methodus  tractandi  commendata  analogiam  sat 
clare  contestatur. 

Terminationes  herpetis. 

§.  il.  Herpes  ut  jam  supra  dictum  fuit,  non- 
nunquam  brevi  tempore  cyclum  suum  absolvit  et 
in  sanitatem  abit,  desquammatione  et  restitutione 
cutis  normalis,  si  individuum  bene  constitutum, 
morbus  recens  et  idiopathicus  est,  si  minorem 
plagam  occupat,  si  causa  cognita  auferri  potest, 
si  therapia  nondum  perversa  adhibebatur,  et  re¬ 
media  convenientia  praesto  sunt.  — -  In  morbos 
alios,  praesertim  si  herpes  complicatus  fuerit  cum 
scrophulosi,  syphilide  ,  arthritide  et  quidem  vel 
per  retropressioneni  impetiginis  florentis  a  cute, 
vel  per  metaschematismum,  ubi  facile  diarrhoea, 
status  pituitosus,  phtysis  pituitosa,  catarrhi  chro¬ 
nici,  asthma,  fluxus  aurium,  fluor  albus  et  blen- 
norrhoea,  stagnationes  in  hepate,  liene  et  glan¬ 
dulis  meseraicis  ,  scirrhus  ventriculi  ,  corporis 

marcor ,  icterus,  hydropes  varii,  nec  non  inflam¬ 
mationes  fere  omnium  organorum  oriuntur,  prae¬ 
sertim  chronica  peritonaei,  pulmonum,  cordis, 
aortae  inflammatio.  Non  minus  periculosae  sunt 
herpetis  metastases  ad  systema  nervorum,  ubi 
dein  vertigo,  amaurosis,  spasmi  varii  generis, 
paralyses  et  pareses,  apoplexia,  epilepsia,  ma¬ 
nia,  hypochondria,  hysteria,  melancholia  inse¬ 
quuntur.  —  In  mortem  herpes  phagadaenicus  fa¬ 
cile,  reliquae  herpetis  formae  vero  per  morbos 
modo  enumeratos  transeunt,  si  feroces  et  diu¬ 
turni,  dolores  excruciantes,  si  jactura  humorum 
nimia,  digestionis  imbecillitas,  ulcera  pessimae 
notae,  febris  tabida,  colliquativa  vires  aegri  cele¬ 
riter  exhauriunt,  vel  metaschematismus  lethaiis 
ad  organa  nobilia  contingit. 

Aetiologia. 

§.  12.  Ouae  causa  herpetis  proxima  sit, 
nondum  inter  medicos  definitum  est.  Putant  non¬ 
nulli  ipsam  sitam  esse  in.  inepta  materierum  se¬ 
cretione,  quae  proprie  per  cutem  excernendae  fo¬ 
rent.  Alii  *)  ex  impedita  Azoti  et  principii  urici 
excretione  per  renes  herpetis  originem  explicant. 
Non  minus  eronea  est  opinio 1  2)  herpetem  non  si¬ 
tum  esse  in  propria  cutis  degeneratione,  sed  po¬ 
tius  in  digestione  et  cholopoesi  vitiata;  quae  ef¬ 
ficit,  ut  humores  acres  in  rete  malphigi  effundan- 

1)  2Bein$olb  ber  (3rapf>it  aU  neu  entbetfteS  £etfmittef  gegen  Me 
$(ecf)te.  1808. 

2)  ©cfyefoerS  Journal  t>e r  Waturwiffenftyaften  uni>  $?eMsin.  <8i>.  1. 
©t.  2.  p.  267. 


24 

tur,  qui  epidermidem  destruunt,  pruritum  et 
herpetem  producunt.  Tranipei  empyreuma 
quoddam  cutem  infestans  ut  causam  herpetis  adeu- 
sat.  Recentiorum  complures  putarunt  herpetem 
oriri  ex  animalculis  sub  cute  nidulantibus ,  alii 
ipsum  explicant  ex  defectu  gelatinae  animalis  in 
cute,  hinc  tanta  ejus  fragilitas  et  in  lichenes  pro¬ 
ducendos  nisus. 

§.  13.  Omnes  tamen  hae  opiniones  de  her-? 
petis  origine  insufficientes  sunt ,  et  Ciariss.  Dom, 

Profess.  Bischoff 1  2)  theoriam  proponere  audeo. 
Causa  herpetis  proxima  consistit  in  specifica  cutis 
inflammatione,  quam  calor,  ardor,  rubor,  pruri¬ 
tusque  sat  clare  contestantur.  Haec  inflammatio 
autem  rarissime  solum  ut  adfectio  localis  conside¬ 
randa  est,  saepissime  enim  reflexa  est  a  specifica 
sanguinis  mixtione,  quae  a  compluribus  diathesis 
seu  dyscrasia  herpetica  vocatur,  et  quae  ut  vitium 
systematis  reproductivi  praesertim  in  provincia 
vasorum  lymphaticorum  in  conspectum  venit. 
Haec  dyscrasia  herpetica  saepius  cum  dyscrasia 
scrophulosa,  arthritica,  syphilitica,  scorbutica 
juncta  est,  vel  ex  hisce  oriebatur,  et  formae  di¬ 
versitates  offert,  prout  impetigo  magis  systema 
vasorum  capillarium,  vel  rete  malphigii,  vel  cu¬ 
tem  propriam  contaminat.  Hoc  respectu  singulas 
herpetis  formas  considerantes  videmus  herpetem 
furfuraceum  prae  se  ferre  characterem  inflamma¬ 
torium,  et  analogiam  cum  Erysipelate,  in  herpe¬ 
te  miliari  magis  adflci  partem  systematis  eapilia- 

1)  23cokcJ)tung  unb  @rfa$rung.  Semgo  1789.  23b.  II.  p.  104, 

2)  Vid.  ioc.  cit.  p.  268. 

ris  venosam;  (hinc  analogia  cum  miliaribus)  in 
herpete  phagadaenico  magis  characterem  putri¬ 
dum  et  dissolutionis  praevalere,  unde  ejus  simili¬ 
tudo  cum  scorbuto  et  cumvariolis  putridis  patefit* 

§.  14.  Causae  herpetis  ipsae  dividuntur  in 
praedisponentes  et  excitantes,  ultimaeque  iterum 
subdividuntur  in  locales ,  idiopathicas,  sympathi¬ 
cas  et  universales. 

Praedispositio .  Ouamvis  herpes  nulli  aetati 
generique  parcat,  praesertim  tamen  juvenilem, 
rarius  infantilem  aetatem  senesque  adgreditur. 
Foeminae  praesertim  in  pubertate,  dein  sub  gravi¬ 
ditate  herpeti  sunt  obnoxiae.  Dispositio  haere- 
ditaria  in  herpetem  negari  non  potest,  cum  sae¬ 
pe  integrae  familiae  hoc  morbo  plectantur.  Sin¬ 
gularem  proclivitatem  etiam  producunt  variae  ca¬ 
chexiae,  dyscrasiae,  systematis  glandulosi  et 
lymphatici  nec  non  organorum  abdominalium, 
praesertim  systematis  cholopoetici  vitia  diversa , 
praedisponunt  praeterea  clima  quarumdam  regio¬ 
num  e.  g-  Lombardiae,  vicinitas  maris ,  athmo- 
sphaera  frigida,  humida,  et  nebulosa,  porro  tem¬ 
peramentum  cholericum,  cutis  nimis  tenera  et  la¬ 
xa,  vel  vicissim  crassa  et  iners. 

Causae  excitantes  locales  sunt  vel: 

a )  idiopathicae  ,  quae  cutem  immediate  ad- 
ficiunt ,  et  vegetationem  ejus  ,  se-  et  excretiones 
cutaneas  alterant,  hinc  supressa  cutis  transpira- 
tio  ,  immundities,  attritus  et  frictio  cutis  per  ve¬ 
stes,  praesertim  ex  panno,  lana  et  pilis  confectas, 
vestimentis  nimis  angustis,  v.  g.  collaribus,  stro¬ 
phiis,  zonis,  periscelibus  nimis  coarctantibus,  ci- 

ta  temperaturae  mutatio  quaelibet  praesente  prae, 
dispositione,  irritatio  cutis  frictionibus ,  unguen- 
tis  et  emplastris,  oleo  rancido,  vesicantibus  et  si¬ 
napismis  ,  contusio  vel  ictus  cutis  ,  praeterea  con¬ 
tagii  herpetici  transplantatio  per  contactyun. 

b )  sympathicae  ad  herpetis  originem  contri¬ 
buentes  frequenter  ex  organis  digestioni  inservi¬ 
entibus  oriuntur.  Tales  sunt  colluvies  acida,  ran¬ 
cida  primarum  viarum  ,  abusus  ciborum  pingui¬ 
um,  salsorum,  et  fumatorum,  vini  acidi ,  pisci¬ 
um  nonnullorum  et  ostrearum,  in  infantibus  ma¬ 
la  lactis  conditio,  laxitas,  induratio  vel  tumor  or¬ 
ganorum  abdominalium,  suppressio  excretionum 
sive  physiologicarum,  sive  pathologicarum,  (si 
in  ordinem  naturalem  susceptae  sunt)  ut  immi¬ 
nuta  urinae  excretio,  fluxus  haemorrhoidum,  men¬ 
struationis  et  lochiorum  suppressus,  (hic  tam  fre¬ 
quens  in  gravidis  et  puerperis  herpes),  suppres¬ 
sio  sudoris  pedum»  vel  blennorrhoearum,  intem¬ 
pestive  clausa  ulcera  sive  naturalia,  sive  artifi¬ 
cialia,  lactis  excretio  impedita.  Nonnumquam  her¬ 
pes  oritur  praesentibus  profusis  evacuationibus , 
praesertim  onania  et  abusu  veneris,  vel  nimio 
Teneris  flagitio. 

Ad  causas  universales  spectant  aer  impurus  , 
humidus ,  nebulosus,  vita  sedentaria,  animi  ad- 
fectus  et  pathemata  ut  ira,  terror,  moeror  et  tris¬ 
titia,  praeterea  variae  cachexiae  et  dyscrasiae  , 
ut  scrophulosis  ,  arthritis,  syphilis,  scorbutus  et 
diathesis  carcinomatosa. 

Prognosis, 

§.  15.  Quam  ardua  et  difficilis  prognosis  in 
herpete  instituenda  sit ^  ex  his  quae  modo  de  in¬ 
dole  et  forma  morbi  dicta  fuerunt  ,  patet.  Saepe 
herpes  sub  forma  mitiori  adparens,  pertinacissi¬ 
mus  est,  vicissim  universalis  et  malignum  charac¬ 
terem  jam  minans  facile  ad  sanitatem  revehitur. 
Herpes  ?  qui  ex  causa  locali  oriebatur,  plerumque 
cito  sanatur,  internis  causis  provocatus,  praeser¬ 
tim  si  medicum  fugiunt,  pertinax  per  menses, 
imo  per  annos,  et  integram  vitam  excurrit-  Si 
herpes  super  annos  climactericos  duraverit,  raro 
cedit. 

Herpetis  periculum  praesertim  ex  dupplici 
fonte  manat,  ex  retropressione  ejus,  et  ex  nimia 
ejus  vehementia,  malignitate,  duratione  et  ad 
omne  corpus  extensione.  Hinc  semper  respicia- 
tur  subjectum,  in  quo  occurrit,  num  juvenile  et 
forte,  vel  senio  confectnm,  et  cachectum  sit,  re- 
spiciatur  duratio  et  extensio  herpetis,  pars  cor¬ 
poris,  in  qua  effloruit,  causa  ejus,  nec  non  for¬ 
ma.  Sequentia  prognosim  faustam  admittunt  mo¬ 
menta  ,  ut  fortis  et  juvenilis  aegri  omni  labe  ca¬ 
chexiae  immunis  constitutio  ,  causa  herpetis  cog¬ 
nita,  ct  concessa  ipsam  amovendi  facultas,  exi¬ 
gua  morbi  et  ad  tempus  et  ad  spatium  extensio , 
minor  partis,  quam  herpes  occupat  dignitas  et 
forma  herpetis  benignior.  Sic  herpes  furfuraceus 
et  miliaris  facilius ,  difficilius  crustosus,  difficilli¬ 
me  phagadaenicus  sanatur-  Etiani  herpes  formae 
mitioris  haud  spem  sanationis  admittit,  si  vei 

haere ditarius ,  vel  longiori  decursu  habitualis 
evasit. 

Complicatione  herpetis  cum  aliis]  cachexiis 
praesente  nunquam  prius  herpes  ipse  sanari  pot¬ 
est,  nisi  prius  fugatis  cachexia,  et  aliis  compli¬ 
cationibus. 

Therapia* 

§.  i 6.  Principale  in  herpetis  therapia  axio¬ 
ma  sequens  est: 

Sedulo  perpendi  debet,  an  herpes  in  quo  cun¬ 
que  casu  curandus  sit ,  nec  ne,  *)  Ouam  primum 
medicus  agnoverit  herpetem  nii  esse  ,  nisi  cona¬ 
men  criticum  naturae  ad  eliminandos  morbos  in¬ 
ternos,  vel  esse  organon  secernens  vicarium,  ad¬ 
modum  cautus  et  providus  ab  omni  remedio  de¬ 
sistat  medicus,  et  tunc  solum  ad  remedia  confu¬ 
giat,  si  herpes  vel  extensione  ,  vel  gradu,  vei  in¬ 
dole  sua  periculosior  incipiat  videri. 

Ubi  autem  rite  omnibus  hisce  computatis,  sa¬ 
natio  herpetis  lentari  potest,  prima  et  summa  the¬ 
rapiae  indicatio  est:  amotio  causae  et  praedispo- 
nentis  et  excitantis* 

In  herpete  idiopathico  therapia  simplicissi¬ 
ma  sufficiet  ad  impetiginem  extinguendam;  in 
sympathico  respiciatur  strenue  passio  profundior 
organismi,  quae  ad  culem  reflexa  hujus  affectio¬ 
nem  produxit.  Pro  causae  sive  hujus  adfectio- 
nis  diversitate ,  diversa  quoque  exposcuntur  re¬ 
media. 

l)  Chaussierj  an  herpetes  in  quocunque  casu  tractandi?  — 
Montpell.  1785. 


29 

Prima  remedia  petantur  ex  poenu  diaeteti¬ 
ce  rum  et  regiminis  justi.  Hic  conducunt  corpo* 
ris  et  vestimentorum  mundities,  reiteratae  lotiones 
et  balnea,  aer  serenus ,  siccus,  temperatus,  nul- 
Jis  repentinis  mutationibus  obnoxius  ,  domicilia 
pura,  vestes  amplae  e  materiis  blandis  cutem 
non  irritantibus  confectae,  diaeta  stricta  et  cui¬ 
libet  constitutioni  adeommodata,  hinc  mox  vege¬ 
tabilis  et  temperans,  mox  in  debilibus  et  exhau¬ 
stis  nutriens  et  roborans  ,  bilis  et  urinae  secre¬ 
tionem  adjuvans,  semper  tamen  digestu  facilis, 
pro  potu  aqua,  vel  modicus  vini  generosi  usus  , 
praeterea  peregrinationes  in  regiones  amoene 
collocatas ,  usus  thermarum  vernali  et  aestivali 
tempore,  animus  tranquillus  et  serenus,  tandem 
continuus  omnium  se-  et  excretionum  respectus , 
ut  recto  procedant  ordine.  Hisce  adminiculis  rec¬ 
te  adhibitis  in  casibus  mitioribus  omnis  therapia 
absolvi  et  herpes  fugari  potest. 

Secunda  non  minoris  ac  prima  valoris  indi¬ 
catio  est: 

Herpetem  ipsum  tractandi,  et  hoc  dupplici 
modo  iterum  instituitur,  juncta  vel  remediis  ex— 
vel  internis,  vel  utraque  methodo.  — - 

Ad  remedia  interna  spectant :  a)  Vegetabi¬ 
lia,  quae  diuresim ,  et  diaphoresim  promoven¬ 
do  et  mitissime  processum  vegetationis  alterando 
salutarem  non  denegabunt  effectum,  ut  Stipites 
Dulcamarae,  Bardanae ,  Carex  arenaria  ,  Scabiosa 
arvensis ,  Fumaria,  Saponaria,  Viola  tricolor, 
Lapathum  acutum,  Enula,  Sassaparilla ,  Guaja- 
cum ,  nec  non  si  herpes  prae  se  ferat  characte- 

rem  malignum  ,  phagadaenicum  ,  gravibusque  do¬ 
loribus  stipatur.  Extractum  Aconiti  Napelli,  Cicu¬ 
tae,  Puisatillae  nigricantis,  b)  Acida  non  solum 
vegetabilia,  verum  et  mineralia,  praesertim,  si 
Diathesis  scorbutica  et  nisus  humorum  in  disso¬ 
lutionem  adest.  Praesertim  acidum  nitricum  *) 
valde  commendatur. 

c)  Graphites,  quem  Weinhold  prae  aliis 

commendat,  cujus  attamen  virtus  admodum  an¬ 
ceps  videtur,  nec  experientia  satis  comproba¬ 
ta  est.  r 

d)  Sulphur,  non  adeo  pro  usu  interno  pul¬ 
vis,  sed  potius  thermae  hydrothionicae  praestan- 
tissimum  exserunt  effectum,  expediendo  cutis 
transpirationein,  et  sanguinem  arteriosum  conci¬ 
tando,  et  sic  metamorphosim  alacriorem  totius 
organismi  inducendo,  e )  Majori  adhuc  laude  com¬ 
mendari  merentur  remedia  antimoniaiia  et  prae¬ 
parata  mercurii,  quae  fortiter  omne  systema  lym¬ 
phaticum  alterando,  insimul,  si  complicatio  sy¬ 
philitica,  scrophulosa  vel  arthritica  praesto  fuerit, 
hanc  tollendo,  citam  herpetis  sanationem  inducere 
valent,  dummodo  rectus  usus,  et  praeparatorum 
singulorum  strenuus  respectus  habentur,  f,  re¬ 
media  purgantia  praesertim  antiphlogistica  sol¬ 
ventia  valent  in  primis  herpetis  stadiis,  si  inflam¬ 
mationis  notae  adsunt,  nimiusque  sanguinis  ad 
cutem  impetus  minatur.  Serius  quoque  valent, 
quia  herpes  plerumque  alvi  obstructionibus  stipa¬ 
tur,  numquam  tamen  ab  ipsis  cura  radiealis  ex- 


i)  3.  Frank  loc.  cit.  Pars  I.  Vol.  II.  p.  4^4- 

spectetur,  nec  adhibeantur,  ubi  materiae  consuni» 
tio  jam  adest.  Placent  ex  his  remediis  praeser¬ 
tim  fructus  aciduli,  succi  plantarum  expressi  re¬ 
centes,  serum  lactis  taniarindinatum,  cremor  tar- 
tnri ,  calomel.  — • 

g-)  Remedia  tonica,  quibus  etsi  immediate 
herpetis  sanationi  non  prospiciatur ,  languenti  et 
admodum  laxo  ventriculo  succurritur,  indican¬ 
tur,  si  herpes  ex  digestionis  debilitate  ortus  est, 
vel  chronice  excurrens  varias  in  reproductione  pro¬ 
duxit  anomalias.  Huc  spectant  remedia  amara  et 
amaro  -  aromatica  adstringentia. 

§.  17.  Expositis  modo  remediis  interne  hu¬ 
cusque  ad  herpetem  fugandum  commendatis  re¬ 
media  externa  recensenda  veniunt,  quae  cuti  im¬ 
mediate  adplicata  majori  adhuc  pollent  virtute  ef¬ 
ficaci.  Primo  loco  collocentur  a)  Balnea,  quae  in 
omni  herpete  ad  sanitatem  multum  contribuunt, 
imo  pro  se  restituere  possunt,  cum  et  cutem  mun¬ 
dent,  functiones  ejus  expediant,  et  ad  suscipien¬ 
da  alia  remedia  aptam  reddant,  vel  simplicia, 
vel  saponacea,  vel  cum  decoctis  emollientibus 
Malvae,  Lini,  Amyli,  vel  cum  lacte  parata  ordi¬ 
nentur.  Si  complicatio  arthritica  praesto  est, 
thermae  sulphureae  et  praesertim  embrocationes 
ad  partes  adfectas  in  magno  debilitatis  gradu  bal¬ 
nea  martialia  exoptatum  non  denegabunt  effectum. 
Fomentationes  similem  exserunt  virtutem  ex  de¬ 
coctis  vel  infusis  emollientibus  blandis,  vel  cum 
aqua  vegeto  -  minerali  Goulardi,  cum  solutione 
Sublimati  corrosivi,  (sed  cautissime)  succo  citri , 
calomelis  in  aqua  calcis  ,  vel  ex  acidis  minerali* 

bus,  vel  ex  chlorina  paratae.  Ubi,  in  quali  her¬ 
petis  specie  et  charactere  unum  aliudve  horum 
remediorum  conveniat,  facile  patet. 

by  Unguenta  ,  vel  blandissima  ut  oleum  oli¬ 
varum,  amygdalarum  recenter  pressum,  buty¬ 
rum  Cacao,  insulsum  vaccinicum,  cremor  lactis, 
vel  remediis  variis  parata,  velut  unquentum  sul¬ 
phuratum,  Saturninum,  oxygenatum  s  ex  graphite 
paratum,  mercuriale,  cinereum  et  citrinum,  nec 
non  unguentum  balsamico  narcoticum,  cum  pulve¬ 
re  arsenicali  juxta  Helmundi  formulam  conjunc¬ 
tum. 

c)  Emplastra  ,  quae  a  nonnullis  commendan¬ 
tur  tum  quid  praestant ,  si  herpes  circumscriptas 
occupat  plagas,  vel  stimulo  fortiori  permanente 
opus  est,  vel  accessus  aeris,  attritus  vestium,  alia- 
rumque  potentiarum  externarum  arcendus  est. 
Multa  ante  dictorum  remediorum  forma  empla¬ 
stri  adhiberi  possunt.  Emplastrum  cantharidum 
solum  adhibeatur,  si  torpor  partis  herpete  adfec- 
tae  adest,  et  crustae  non  dehiscunt,  sed  caute, 
cum  non  solum  dolores  atrocissimi ,  verum  et 
exulcerationes  malignae  ejus  excipiant  adpiica- 
tionem. 

dy  Derivantibus  in  quolibet  herpete  diutius 
durante  et  profusa  secretione  incedente,  num- 
quain  carere  possumus,  ut  fonticulis,  setaceis  etc. 

§.  18»  Memoranda  adhuc  est  therapia  ,  si 
retrocessus  herpetis  ad  interna  fit.  Hic  praeter 
strenuum  respectum  ad  causam  retrocessus ,  ex¬ 
poscuntur  remedia,  quae  herpetem  ad  plagam 
revocare  valent ,  ut  vestes  laneae ,  vel  tela  cerata 


33 

* 

cuti  nudae  imposita  frictio  superficiei  corporis  5 
embrocatio  corporis  ^  illinitio  partis  cum  tinctura 
cantharidum  ^  balnea  tepida  praesertim  sulphurea^ 
camphora  et  remedia  antimonialia  interna  3  prae¬ 
terea  externe  unguentum  ex  tartaro  emetico,  fon¬ 
ticuli  ,  sinapismi  3  urticationes  adhibeantur. 

Theses  defendendae. 

f 


1. 

r 

Potest  sponte  oriri  corpus  organicum. 

2. 

Fluida  in  corpore  animali  facultate  vivendi 
gaudent* 

5, 

Non  est  certus  inter  plantarum  et  animalium 
organisationem  terminus. 

4. 

Herpes  contagiosus  est 

5. 

Paracenthesis  thoracis  in  hydrope  pectoris 
commendanda  est 

6. 

Vermes  intestinorum  et  sanitas  perfecta  una 
consistere  in  corpore  humano  nequeunt 

7. 

A  matre  prolem  lactari  salubrius  est?  quam 
a  nutrice. 


8, 

Praeparatio  infantis  salvi  ad  insitionem  va« 
riolarum  superflua,  imo  noxia  est. 

9 . 


Graphites  in  herpete  haud  specificum  sistit 
remedium. 

10. 

Sanguis  immediate  et  immutatus  a  matre  ad 
foetum  non  redit. 

11. 

Tutius  est  ad  coercendas  haemorrhagias  li¬ 
gatura  uti  j  quam  compressione. 

12. 

x  * 

Ulcera  artificialia  inPhtysi  consummata  adpli- 

cata  mortem  accelerant. 

13. 


Ouo  celerior  respiratio,  eo  celerior  quoque 
sanguinis  motus,  ab  hujus  autem  aucta  celeritate 
respiratio  non  frequentior. 

14. 

Magna  est  hyrudinum  vis  ad  Ophthalmias  sa¬ 
nandas. 

